KOMMISSIONENS FORORDNING (EF) Nr. 2050/97 af 20. oktober 1997 om fastsættelse af de nedsættelser, som i visse medlemsstater skal anvendes for de godtgørelser, der er indført i forbindelse med ordningen for støtte til risproducenterne
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris (1), særlig artikel 6, stk. 5, andet afsnit, og
ud fra følgende betragtninger:
Det fastsættes i artikel 6, stk. 5, i forordning (EF) nr. 3072/95, at hvis arealerne med ris i et år overstiger et bestemt areal, anvendes for samme høstår for alle producenter fra det pågældende basisareal en nedsættelse af godtgørelsen;
i artikel 6, stk. 1, i Kommissionens forordning (EF) nr. 613/97 af 8. april 1997 om gennemførelsesbestemmelser til Rådets forordning (EF) nr. 3072/95 for så vidt angår betingelserne for ydelse af produktionsgodtgørelse i forbindelse med støtteordningen for risproducenter (2), ændret ved forordning (EF) nr. 1305/97 (3), fastsættes, at omfanget af eventuelle nedsættelser fastlægges, efter at medlemsstaterne har indsendt oplysninger, på grundlag af og efter kontrol af disse oplysninger;
de meddelelser, der er modtaget fra medlemsstaterne, viser, at basisarealet er blevet overskredet med 4,98 % i Spanien og 13,52 % i Grækenland; den nedsættelse, der skal foretages i henhold til ovennævnte bestemmelse, er følgelig på fem og seks gange den overskridelse, der er konstateret for henholdsvis Spanien og Grækenland;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
De godtgørelser, der er fastsat i artikel 6, stk. 3, i forordning (EF) nr. 3072/95, nedsættes således:
TABELPOSITION
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. oktober 1997.